ועדת החוץ והביטחון, כנסת 20, פרוטוקול מספר 188, 2017-07-10 13:02

אבי דיכטר: שלום לכולם, אנחנו בדיון מעקב אחרי יישום החוק להכרה אזרחית בהכשרות הצבאיות, חוק שעבר לפני שנה, במרץ 2016, חוק שכל כולו טוב ואמור לעשות טוב בעיקר לחיילים לאחר השירות הצבאי שלהם.

אבי דיכטר: את רוצה להגיד כמה מילים ענת, במלאות שנה?

אבי דיכטר: הישיבה היא פתוחה, בלתי מסווגת, כך שכל מי שיש לו איזה פרט חסוי יצטרך לדחות אותו אם נצטרך בסוף הדיון לעשות חלק סגור.

אבי דיכטר: אני לא רואה כרגע שום צורך והצדקה לזה אבל אם אני אופתע אז תשמרו את זה לשם.

אבי דיכטר: בבקשה ענת.

ענת ברקו: תודה אדוני היושב ראש.

ענת ברקו: החוק הזה שעבר במרץ שנה שעברה מדבר על מקבילה אזרחית למקצוע צבאי.

ענת ברקו: חוק שנעשה בשיתוף פעולה מלא גם עם חטיבת תכנון כוח אדם, עם חתומכ"א, וגם עם אברי ושולי אייל שעברו על כל תיקי היסוד בצה"ל, כל תיקי הקורסים, בדקו אותם ומצאו את הקורסים המקבילים שניתן לצייד חיילים לקראת השחרור בתעודה אזרחית ולאפשר למשק להנות מההכשרה ומהניסיון המקצועי שהם צברו בצבא, גם באזרחות.

ענת ברקו: ומצד שני, גם לתת להם יכולת להשתכר ומקומות עבודה.

ענת ברקו: החוק קבע שאחת לשנה תהיה כאן התכנסות ושר הביטחון יעדכן על המקצועות החדשים שנפתחו ובהתאם לזה תבדק גם ההכרה של מקצוע, מקצוע כדי לאפשר לחוק להיות חוק נושם, מתעדכן וכדי שאנחנו באמת נצליח כמה שיותר אפשרויות מקצועיות לחיילים המשוחררים.

ענת ברקו: לצערי הרב, בגלל תקלות טכניות, ואני לא מאשימה כאן את הצבא כי הצבא היה בסדר והיה מוכן לנפק את התעודות אפילו בעצמו עבור משרד העבודה.

ענת ברקו: אז מה שנאמר שבמשך שנה וחצי, עד שכבר התגברו על כל העניינים הטכניים, יש בעיה עם מדפסת במשרד העבודה.

ענת ברקו: אז קיבלתי תעודה ראשונה משולי אייל שמדברת על האלקטרונאי שקיבל את ההכרה והתעודה היא תעודה אזרחית לכל דבר, שיש כאן חתימה של שר העבודה.

ענת ברקו: אבל אנחנו נרצה לדעת איך אתם מתכוונים לבנות את המנגנון ואיך אתם מתכוונים לתת לאחור במשך שנה ושלושה-ארבעה חודשים לכל החיילים שהשתחררו וגם לכאלה שפונים אליי היום, כפי שהיה גם עם מחיקת רישום פלילי, ערן, פונים אליי היום ואומרים, אנחנו עשינו את הקורס הזה בצבא, האם אתם תהיו מוכנים להכיר לנו בזה?

ענת ברקו: ולדעתי כן צריך לעשות את זה, ללכת לקראת.

ענת ברקו: אז לכן אני מבקשת לדעת איך אתם מתכוונים לעשות את זה.

ענת ברקו: לך, אדוני היושב ראש אני רוצה רק להגיד שהחוק פוצל בעצתה של היועצת המשפטית הנפלאה שלנו והיה גם רצון להמשיך בלימודים, בהכשרה צבאית, הכרה אקדמית.

ענת ברקו: ואת זה לא עברנו את המשוכה של המל"ג אבל זה עבר בקריאה טרומית.

ענת ברקו: ואז פוצל.

ענת ברקו: לכן יכול להיות, אני כאן מעלה את השאלה, שאנחנו נמצא לנכון גם להתקדם עם העניין הזה בנפרד.

אבי דיכטר: שאלה, בזמנו בחוק, ואני מסתכל כאן על החוק שעבר, לא היה סעיף שעוסק בתכולת החוק ממתי היא.

ענת ברקו: הוא היה מיידית.

<מירי פרנקל-שור: הוא היה מיידי.

<מירי פרנקל-שור: המערכת - - -

אבי דיכטר: הוא היה מיידי?

ענת ברקו: כן.

ענת ברקו: זה היה כבר אחרי שהמערכת עברה על כל תיקי היסוד.

אבי דיכטר: איך אנחנו יודעים שהוא מיידי, אם לא כתוב משהו אחר זה מיידי?

<מירי פרנקל-שור: נכון.

אבי דיכטר: הבנתי.

אבי דיכטר: בסדר גמור.

אבי דיכטר: בבקשה, משרד העבודה, אתה תתחיל?

<אברי פולצ'ק: טוב, אני רק הייתי רוצה, ברשותך, ד"ר חברת הכנסת ענת ברקו, לבוא ולהגיד שכשה

<אברי פולצ'ק: חוק התקבל עדיין לא סיימנו את העבודה אבל התחייבנו לסיים אותה במהלך 2016 וסיימנו ויש לי פה חוברת של 100 עמודים שמראה על ההמרות.

<אברי פולצ'ק: אני חושב שמגיע לנו צל"ש.

<אברי פולצ'ק: בדקנו קרוב ל-400 תיקי קורס וחרשנו אותם לעומק עם הצוותים שלנו ויצרנו את טבלת ההמרות.

<אברי פולצ'ק: נכון שאנחנו נתקלנו בבעיות במעבר מן הכוח אל הפועל במובן הזה שהיה צריך לייצר ממשק עם הצבא כאשר בהתחלה לכולם היה ברור שהצבא הוא זה שינפיק את התעודות על בסיס טבלת ההמרות שיש לו אבל לאור ההתנגדות של גורמים במשרד אנחנו נאלצנו לקחת את זה - - -

אבי דיכטר: איזה משרד?

<אברי פולצ'ק: משרד העבודה.

ענת ברקו: אתה תוכל להגיד למה הייתה התנגדות כזו?

ענת ברקו: כי מבחינת התהליך הצבא מסמיך הרבה מאוד בעלי מקצוע ואין שום סיבה שהצבא לא יעשה את זה ויחתים אתכם ואז זה היה חוסך את כל הבלאגן הזה.

<אברי פולצ'ק: כבודה יכולה להניח שמכוון שבראש האגף עומד איש צבא אז יש לו אמון מלא במערכת הזאת ולכן גם זה היה ברור לחלוטין שהוא יעשה את זה.

<אברי פולצ'ק: אבל גורמים כמו הלשכה המשפטית ואגף התקשוב חשבו שתהיה פה זליגה שעלולה לפגוע בטוהר התעודות, ושהתעודות לא מוגנות מספיק ויכול להיות שהן עלולות ליפול לידיים זרות ומכוון שאנחנו מדברים פה בחלק מהמקצועות כמסכני חיים כמו חשמל, ולכן בסופו של דבר הייתה החלטה שמבחינת הבטיחות של התעודה ושל הציבור זה שהתעודות יופקו במשרד העבודה.

ענת ברקו: זה זוועה.

אמיר אוחנה: איפה שיש בירוקרטיה וסחבת ודברים נתקעים חפש את היועמ"ש.

<אברי פולצ'ק: זה בדיוק כמו המרצה שמאשים את הנוכחים ולא את אלה שחסרים.

<אברי פולצ'ק: אז בקיצור, נערכנו לעשות את זה והיינו צריכים באמת לייצר את כל מה שאתם מכנים הבירוקרטיה.

<אברי פולצ'ק: להזמין, כמובן, מדפסת וכו' וכו' שתהיה מיועדת לסיפור הזה ולבנות את הממשקים האלה וקיבלנו מהצבא רשימה של 500 חיילים עם הסטטוס הצבאי שלהם והתחלנו לעשות את ההמרות.

<אברי פולצ'ק: תוך כדי ההמרה הסתבר שהיו לנו הרבה באגים ואנחנו מתגברים עליהם.

<אברי פולצ'ק: למשל, שזה לא יצא במדפסת הרגילה שלנו שטכנאי אלקטרוניקה כזה, של הצבא, שהיה צריך לקבל אצלנו אלקטרונאי כסוג, משום מה, היה באג במערכת ויצא אלקטרונאי סוג 0 וכמובן שאנחנו לא מסוגלים, לא ניתן לבנאדם תעודה עם אלקטרונאי סוג 0.

<אברי פולצ'ק: לקח לי חודש וחצי לתקן את הבאג הזה.

<אברי פולצ'ק: היו עוד כל מיני באגים שהמערכת לא בנויה שחייל אחד כמו טכנאי מסוג אחר רשאי לקבל שלוש תעודות והמערכת לא יכולה להנפיק לו שלוש תעודות אלא תעודה והיה צריך לסדר את זה שהיא תתן לסדר כמה - - - עוד כל מיני באגים מהסוג הזה.

<אברי פולצ'ק: כיום, אז הפקנו כרגע, נכון לרגע זה מתוך ה-500 שקיבלנו מהצבא, הפקנו כ-350 תעודות.

<אברי פולצ'ק: יש לנו עוד כמה באגים כדי לסיים את ה-150.

<אברי פולצ'ק: ברגע שנסיים את ה-150 הנוספים ל-350 שכבר הפקנו למעשה נסיים את כל הבאגים ואז בלחיצת כפתור אנחנו מפיקים את מה שהצבא רוצה.

אבי דיכטר: כן ערן, בבקשה.

<ערן שני: זה פשוט מתסכל האירוע.

<ערן שני: אין לי שום טענות לא לאברי ובטח לא לשולי, להיפך.

<ערן שני: אני יכול להגיד לך, כבוד היושב ראש, ששולי ואני שברנו את הראש וגם חברת הכנסת ענת ברקו הייתה מעורבת בתהליך הזה.

<ערן שני: ניסינו לפתוח פה את כל הפלונטרים האפשריים, היינו מוכנים לכל דבר.

<ערן שני: כל הצעה ששולי ואני שמנו במשותף וביחד נתקלה בסירוב מוחלט של היועצים המשפטיים של משרד העבודה.

<ערן שני: צריך להגיד שכשה

<ערן שני: תחלתי להרים ידיים, אני לא מרים ידיים כל כך מהר, פניתי ליועצים המשפטיים של הצבא.

<ערן שני: פניתי לבכירי המשפטנים בצה"ל.

<ערן שני: הם לא הצליחו להבין על מה האירוע.

<ערן שני: הרים טלפון היועמ"ש של אכ"א, סגן אלוף, משפטן בכיר ליועמ"ש של משרד העבודה אמר לו, תגיד מה הבעיה, לא הצלחתי להבין משפטית מה הבעיה פה, למה אתה לא נותן לנו את הדבר הזה.

<ערן שני: חזר אליי ואמר לי, תשמע, נתן לי איזה הסבר, לא הצלחתי להבין מה הוא רוצה.

<ערן שני: לא הצלחתי להבין איפה הבעיה.

<ערן שני: זה היועמ"ש של הצבא אומרים שלא הצליחו להבין איפה הבעיה.

<ערן שני: אנחנו הצענו כל דבר אפשרי.

<ערן שני: אני אמרתי, חבר'ה תביאו לי את הקובץ, אני אדפיס את התעודות אצלי.

<ערן שני: אחרי זה אמרתי אני אעביר לכם את זה, תדפיסו אצלכם.

<ערן שני: איך התעודות יגיעו לחייליים?

<ערן שני: הרי בסוף אני אמור לשלוח - - - נפתח פה רגע סוגריים - אנחנו לא מביאים יותר את החיילים מאוגוסט למדור שחרורים בבקו"ם.

<ערן שני: אני התחלתי שחייל משתחרר ביחידה.

<ערן שני: כולם משתחררים ביחידה.

<ערן שני: והחל מאוגוסט לא יהיה אחד שיבוא לבקו"ם יותר.

<ערן שני: התעודה תשלח אליו הביתה בדואר ובמעטפה הוא יקבל את התעודת שחרור שלו, אמור לקבל את התעודה הזאת וכל מעטפת המסמכים שהוא אמור לקבל הוא יקבל את זה בדואר, הביתה בדחיפה.

<ערן שני: אני יכלתי לשים מדפסת אצלי, אצלי על חשבון צה"ל, לקנות מדפסת ולהדפיס את הכל, אין לי בעיה עם זה, רק שהיועצים המשפטיים של משרד העבודה לא מוכנים להעביר לנו את הנתון הזה.

<ערן שני: לא הצלחנו משפטית להתגבר על האירוע הבירוקרטי הזה.

<ערן שני: פשוט מתסכל.

ענת ברקו: אני יכולה להגיד לך אדוני היושב ראש - - -

אבי דיכטר: נגיד איך אתם עושים ברשיונות נהיגה?

<ערן שני: יש סמכות רישוי צה"ל שיש לה הסדרה מיוחדת עם משרד התחבורה, עם אגף הרישוי במשרד התחבורה.

ענת ברקו: והם לא חושבים שיזייפו.

אבי דיכטר: אני שואל את משרד העבודה, מה ההבדל בין הבסיס בקונספט בין להבין שאפשר לתת רישיון נהיגה, אני לא חושב שהוא פחות מסוכן, כמו שאמרת אברי, מחשמלאי.

<אברי פולצ'ק: אין ספק בזה.

<אברי פולצ'ק: אני חושש מאוד, אדוני, שהתשובה הייתה, לפחות שאני קיבלתי, זה, ערן יתקן אותי, שיש גוף של משרד התחבורה שיושב בצבא עצמו.

<אברי פולצ'ק: זה לא שאתה הולך לכספומט ומפיק את זה אלא יש גוף שמפיק את זה.

<אברי פולצ'ק: זה ההסבר שאני קיבלתי - - -

אמיר אוחנה: לא גוף של משרד התחבורה - - -

<אברי פולצ'ק: ההערה הייתה שיש שליטה.

<אברי פולצ'ק: אני לא מקבל את ההסבר הזה - - -

ענת ברקו: אדוני היושב ראש, אני מוכרחה לציין שהעבודה גם עם ערן וגם עם אברי וגם עם קודמך וגם העבודה שעשיתם בצבא היה עבודה אדירה, ולכן התסכול הגדול הזה.

ענת ברקו: זה לא רק נגדם - - -

אבי דיכטר: אני מסתכל לא מזווית חברי הכנסת, לא מהזווית של הצבא ולא מהזווית של משרד העבודה.

אבי דיכטר: אני מסתכל על עצמי חייל.

אבי דיכטר: עשיתי קורס חשמלאי, הנדסאי, כבישים, לא יודע מה, עשיתי קורס בצבא והקורס הזה מאפשר לי סטארט בלתי רגיל יום אחרי שחרורי.

אבי דיכטר: ואני לא יכול לעשות את הסטארט הזה כי מה שהפורום המכובד הזה שיושב כאן או שנציגיו יושבים כאן משני הצדדים של השולחן החליט, עיגן את זה בחקיקה, ועכשיו אני שנה ושלושה חודשים לא מסוגל לקבל את הדבר האלמנטרי.

אבי דיכטר: ואני שואל מהזווית שלו, של אותו חייל, כפול 500 אמרת.

אבי דיכטר: אני שואל, 500 איש לא היו מסוגלים להשתכר למחייתם, לתרום לשוק העבודה.

אבי דיכטר: אני שואל - - -

ענת ברקו: 500 זה פיילוט.

ענת ברקו: אבי, זה אלפים, אלפים.

ענת ברקו: במקום שהצבא יתן להם את התעודה - - -

אבי דיכטר: דרכתם על היבלות עכשיו אתם גם מסובבים את הרגל.

אבי דיכטר: לא אני שואל עכשיו מה עוד צריך לקרות.

אבי דיכטר: אני מסוגל להבין שמשרד העבודה לא רוצה להעביר את סמכות ההוצאה של תעודה לגוף אחר.

אבי דיכטר: אני יכול להבין את זה.

אבי דיכטר: אני לא יכול להבין את זה שהוא לא מוציא בעצמו.

<אברי פולצ'ק: אז עכשיו אנחנו מוציאים בעצמנו, ולכן כתוצאה מהניסיון לבנות את הממשק, אני יכול להעביר לכבודו את החוברת הזאת ולראות מה קורה פה.

<אברי פולצ'ק: בסך הכל לגבי ההמרות זו עבודה מטורפת שנעשתה פה וכבודו יכול להניח שהתסכול שלי לא קטן משלו שאתה רואה שכל עבודה שישבו פה עשרות צוותים יומם ולילה - - -

אבי דיכטר: אבל לי יש תעודת חבר כנסת, לך יש תעודת עובד משרד העבודה, לך יש תעודת סל ולחייל שהשתחרר אין את התעודה המיוחדת ואני שואל, ריבונו של עולם, מה צריך לקרות כדי שתהיה לו את התעודה.

<אברי פולצ'ק: אז מה שאנחנו עושים כרגע זה את מירב המאמצים להתמודד עם כל הבאגים שיש.

<אברי פולצ'ק: אז כמו שכבודו רואה, מתוך ה-500 כבר נתנו תשובה ל-350, ברגע שניתן את התשובה להמשך לפתור את כל הבעיות של הבאגים שנוצרו, שהרוב נפתרו, אז אני אומר, בלחיצת כפתור אפשר להפיק 1000, 2000, 5000.

ענת ברקו: ואז מה, אתם ידנית מביאים את זה לצה"ל?

<אברי פולצ'ק: כן, כן, כן.

<אברי פולצ'ק: לצערי זה מה שקורה.

ענת ברקו: אז אתם מבינים שזה פתח לתקלות.

ענת ברקו: זה בדיוק הפתח לתקלות.

ענת ברקו: מגיע, לא מגיע, כמה חיילים נפלו בדרך.

אבי דיכטר: מביא את התעודות.

<אברי פולצ'ק: כן מביא את התעודות, בוודאי - - -

אמיר אוחנה: אדוני היושב ראש, אמרת כהנחה, אני מבין למה אני משרד העבודה לא רוצה שצה"ל יוציא את זה והוא רוצה להוציא את זה בעצמו.

אמיר אוחנה: למה אנחנו מקבלים את ההנחה הזאת.

אמיר אוחנה: למה צה"ל שהוא זה שמעביר את הקורס, הוא זה שמכשיר את המדריכים לא יכול להוציא את התעודה?

<ערן שני: ראש האגף להכשרות מקצועיות, שולי אייל, אין לו שום בעיה עם מה שאמרת.

<ערן שני: להיפך הוא אמר תדפיס את התעודה רק הוא נתקל בחסימות של הגורמים המשפטיים במשרד שלו.

אמיר אוחנה: כלומר, איזה משרד?

<ערן שני: משרד העבודה.

אמיר אוחנה: סליחה, הדוברים המשפטיים, א' - לא נמצאים פה.

אמיר אוחנה: ב' - יכולים להמליץ, הם יועצים בסך הכל.

אמיר אוחנה: אנחנו מקבלים החלטות.

אמיר אוחנה: בואו נקבל החלטה שהצבא ינפיק וזהו.

אבי דיכטר: אמיר, לנו כוועדה אין סמכות להחליט משהו שהוא בגבולות הסמכות של משרד.

אבי דיכטר: אני גם לא מתכוון לקבל החלטה שהיא לא בסמכותנו ובסופו של דבר היא לא תעזור, היא תפגע באותו חייל.

אבי דיכטר: אני אומר, החליט משרד העבודה שיותר חשוב לו לשמר את סמכויותיו בתוך דלת אמותיו.

אבי דיכטר: אני מסוגל להבין את זה.

אבי דיכטר: החליט שהוא לא מתעקש על זה ויכול להסמיך את צה"ל, כמו שנתתי את הדוגמה קודם לגבי רשיונות נהיגה.

אבי דיכטר: אני לא יודע אם יש עוד דברים שהם דומים לתחום הזה - - -

ענת ברקו: יש הרבה.

ענת ברקו: לדוגמה קורס צבאי אבי, שהצבא מסמיך לוחמים, זה שלבים מקצועיים בקורסים, זה פחות כאילו הוא מזייף, הוא יכול לזייף.

ענת ברקו: האמירה הזאת שכאילו מישהו יעשה משהו בניגוד למה שצריך.

ענת ברקו: הלא אם יסתמכו על אישור תיקי היסוד בסוף הוא של הגוף המקצועי והעבודה נעשתה על ידי הגוף המקצועי.

ענת ברקו: יש רשימה עם סימול מקצוע ולפי סימול המקצוע הצבא עובד וכותב סימול מקצוע ומשרד העבודה יודע שסימול המקצוע הזה אושר על ידו.

ענת ברקו: ואפשר לכתוב שזה באישור משרד העבודה.

ענת ברקו: אבל אז לא נופלות התעודות בדרך, לא מגיעים עם חבילת תעודות ויש כאלה ש"אה, ממרץ שכחתי, מדצמבר היה לי" זה פתח לתקלות.

<ערן שני: אנחנו הצענו אפילו להעביר בקרה אחת לרבעון למשרד העבודה.

<ערן שני: יושבת פה לידי רב סרן אינה, הזכירה לי את זה כרגע.

<ערן שני: אמרנו אנחנו אחת לרבעון אני אוציא דו"ח למשרד העבודה של כל התעודות שאני הפקתי.

<ערן שני: אני אעביר דין וחשבון למשרד העבודה.

<ערן שני: פעם ברבעון.

<ערן שני: לא.

<ערן שני: כל דבר לא, לא, לא.

<ערן שני: אין שום פתרון שאנחנו הצענו שהם - - -

אבי דיכטר: לא הגעתם לשום הסדרה של זה בין צה"ל למשרד העבודה או בין משרד הביטחון למשרד העבודה?

אבי דיכטר: זאת אומרת, אם - - -

ענת ברקו: גם מירי צריכה לדבר עם היועצים המשפטיים.

<מירי פרנקל-שור: אברי, תוכל להעביר קובץ מחשבי - - -

<אברי פולצ'ק: לא, זה בדיוק העניין.

<ערן שני: אנחנו הצענו, תעבירו קובץ, זה מה שרצינו.

<ערן שני: הם לא הסכימו.

<ערן שני: היועצים המשפטיים שלהם לא הסכימו להעביר קובץ - - -

אמיר אוחנה: מישהו כאן יכול לנמק את החסימה של היועמ"ש של משרד העבודה, מישהו יכול לנמק את זה?

ענת ברקו: למה הם לא באו אגב?

<אברי פולצ'ק: לא יודע, לא חשבנו שזה יהיה חלק מהזימון אבל אפשר לתת אחר כך הסבר בכתב.

<אברי פולצ'ק: אבל הטיעון שלהם היה הטיעון, ואני מצטט אותו כי הייתי חלק מהדיונים, אני לא מסכים איתו, אני מניח שגם שולי לא מסכים איתו, אבל למעשה נאלצנו לקבל את הכרעת הדין בנושא הזה, הטיעון היה כמו שאמרתי בהתחלה - - -

אבי דיכטר: מי הכריע?

אבי דיכטר: מה זה הכרעת הדין?

אבי דיכטר: מי הכריע?

<אברי פולצ'ק: הלשכה המשפטית של משרד העבודה.

אבי דיכטר: אבל כשיש מחלוקת בינך לבין הלשכה המשפטית מישהו אמור להכריע מעל שניכם.

<אברי פולצ'ק: בדרך כלל ברגע שיש החלטה מהסוג הזה אז אנחנו לא מערערים עליה.

<אברי פולצ'ק: כי ברגע שהלשכה המשפטית לא מאשרת לנו לעשות צעד כזה או אחר אנחנו מנסים לשכנע אחד את השני אבל בסופו של דבר ההכרעה היא שלהם.

ענת ברקו: זאת אומרת שאתם כפופים ליועצים.

אמיר אוחנה: או השר או המנכ"ל צריכים לקבל החלטה וזהו.

<מירי פרנקל-שור: יש לך ועדה משפטית והיא מחייבת.

<אברי פולצ'ק: יש הרבה מקרים שאנחנו לא יכולים לעשות רבע צעד ללא אישור של הלשכה המשפטית.

אבי דיכטר: לא, ערעור תמיד אתה יכול לערער אם אתה חושב שאתה צודק.

<אברי פולצ'ק: נכון.

<אברי פולצ'ק: יש דיון בנושא הזה.

<אברי פולצ'ק: במקרה הזה - -

אבי דיכטר: לא היה דיון כי - - -

<אברי פולצ'ק: - - יש הרבה אגפים.

<אברי פולצ'ק: היה דיון גם עם אגף התקשוב שטען שהוא לא יכול להגן על התעודות וגם הלשכה המשפטית מכוון שהיא הבינה מאגף התקשוב שלא ניתן להגן על התעודות וגם קבצי pdf וחתימות - - -

<מירי פרנקל-שור: אז הבעיה היא לא ביועצים המשפטיים.

<מירי פרנקל-שור: הבעיה היא באגף התקשוב.

<אברי פולצ'ק: גם וגם.

<אברי פולצ'ק: היו שני אגפים ששניהם אגפים שהתנגדו לזה.

<מירי פרנקל-שור: מה צריך להגן על התעודות?

<אברי פולצ'ק: שאי אפשר יהיה להגן מפני זליגה ומכוון שבטווח הזה זה יכול ליפול בידיים של כל מיני אנשים - - -

ענת ברקו: מה זה זליגה?

ענת ברקו: זיופים?

ענת ברקו: איזה זיופים - - -

אמיר אוחנה: אם יש זליגה ודליפה וזיופים אני מבטיח לך שזה קיים פחות בצבא מאשר במערכות האזרחיות, אם יש כאלה.

<אברי פולצ'ק: כמו שערן אמר, האגף עמד על כך והיה ברור לו לחלוטין שהצבא ינפיק את זה.

<אברי פולצ'ק: אנחנו התארגנו לבצע את זה.

<אברי פולצ'ק: אפילו זה לא עובר דרך הבירוקרטיה של המחוז שלנו, זה עובר דרך שולי עצמו.

<אברי פולצ'ק: שולי חותם על התעודות באופן ידני וזה רץ וזה היה ברור לנו שזה כך יעבוד.

<אברי פולצ'ק: מכוון שזה לא עבד ככה אז התארגנו אחרת וזה מה שקרה.

אבי דיכטר: מה לוח הזמנים, אתה יכול לתת לנו את לוח הזמנים המתגלגל מהדיון הזה לשבועות הקרובים.

<אברי פולצ'ק: אני מניח שכדי לפתור את הבאגים שיש היום אנחנו מדברים במונחים של שבועות.

<אברי פולצ'ק: אנחנו כבר עובדים על זה לפחות שלושה חודשים על הבאגים שיש - -

ענת ברקו: ואז להתחיל לנפק אלפי תעודות זה יקח חודשים.

<אברי פולצ'ק: - - אני מניח שאת חלקם פתרנו.

<אברי פולצ'ק: אני מניח שאנחנו מדברים במונחים של שבועות כדי לפתור את הבאגים שנותרו ואז - - -

אמיר אוחנה: זה על ה-500 אבל כשההיקף יהיה אלפים?

<אברי פולצ'ק: לא אין בעיה, זה לא משנה, זה כל מספר שהוא.

<אברי פולצ'ק: הבאגים היו פה בפיילוט.

<אברי פולצ'ק: אני לא מאמין שיהיו באגים נוספים.

<אברי פולצ'ק: יכול להיות תמיד, אני חושב שכרגע לא צריכה להיות בעיה מיוחדת כי אין שום בעיה בלהפיק 100 לבין להפיק - - -

ענת ברקו: אני מוכנה לפנות ליועץ המשפטי לממשלה.

ענת ברקו: אם יש כאן חילוקי דעות מהסוג הזה, ואני סומכת על הצבא, אני סומכת עליכם מאוד אבל יש כאן אמירה שלכם ואם הצבא מתחייב כל רבעון להעביר את הנתונים עם סימול מקצוע, עם ההסמכות והדברים האלה ברורים על פי אמות המידה שאתם קבעתם, המקצועיות.

ענת ברקו: לא צריכה להיות שום בעיה.

ענת ברקו: יש מקצוע ויש מקצוע צבאי ויש מקצוע אזרחי וזהו.

ענת ברקו: אז אם יש בעיה כזאת אני מוכנה לפנות ליועץ המשפטי לממשלה.

ענת ברקו: באמת, אדוני יושב הראש, אני חושבת שבסוף זה פוגע בחיילים.

<אברי פולצ'ק: יש הערה על כל דבר.

<אברי פולצ'ק: מי שלא מגיע לו צריך להשלים.

<אברי פולצ'ק: אפשר לראות את זה, אני העברתי פה, הכל רשום ומסודר.

<אברי פולצ'ק: אם מישהו צריך להשלים אז הוא משלים, עד הפסיק האחרון.

<ערן שני: אני מצטער להיות קצת ציני אבל הצבא עכשיו, תבינו, רח"ט הגנה בסייבר - - -

ענת ברקו: סליחה רגע, אני פניתי לשר והוא לא נתן לי את התשובה ממאי האחרון.

אמיר אוחנה: שר העבודה?

ענת ברקו: שר העבודה.

ענת ברקו: יש מכתב שלי ופניתי וביקשתי שהוא יסדיר את העניין הזה.

ענת ברקו: עדיין לא קיבלתי תשובה.

<ערן שני: רציתי להגיד שאני מתנצל על הציניות אבל רח"ט ההגנה בסייבר בצה"ל וראש אגף התקשו"ב מצאו פתרון שיכול לסנכרן מערכות אדום ושחור באונליין כדי שמלש"ב יוכל להזיז זימון באייפון כי אנחנו מקבלים אלפי פניות ממלש"בים.

<ערן שני: לא יודע אם אתם זוכרים, אבל בחור שהיה פה, הסיפור של הזזת זימונים ב-30% מהפניות תמיד.

<ערן שני: כדי שזה יקרה היה צריך לסנכרן בין מערכות אדום ושחור.

<ערן שני: זה אירוע סופר מורכב טכנולוגית.

<ערן שני: אז את זה הצבא מסוגל לעשות.

<ערן שני: אבל לא סומכים על הצבא היועצים המשפטיים של משרד העבודה שהוא ינפיק תעודות.

<ערן שני: זה אירוע הזוי, פשוט הזוי.

<קריאה: - - - תעודות משותפות בחלק מהמקצועות.

ענת ברקו: נכון הן משותפות.

ענת ברקו: אבל הצבא מוציא אותן.

<קריאה: הצבא.

ענת ברקו: אז אין כאן שום - - -

<קריאה: הצבא בעצם מעביר את התהליך של ההכשרה, שולח למנכ"ל משרד - - - את הטיוטות - - -

ענת ברקו: אין שום מניעה לעשות את זה באותה מתכונת.

<קריאה: מרגיש שהוא באמת שווה לאזרחים.

<אינה זצר: כי הסמכות לאשר זה של משרד העבודה.

ענת ברקו: אז פשוט אישור של משרד העבודה, זה מה שצריך.

ענת ברקו: ואנחנו מוכנים לזה.

ענת ברקו: ערן מוכן לזה, הוא הציע את הפתרון הזה.

ענת ברקו: זה גם לא יפגע בחיילים, לא יהיו כאלה שיפלו בין הכסאות.

ענת ברקו: בדיוק על מודל השיננית.

ענת ברקו: זה מודל מעולה.

<מירי פרנקל-שור: מה אמרת לגבי השיננית?

<מירי פרנקל-שור: יש הבדל בין תעודה של שיננית לבין תעודה אחרת.

<קריאה: שיננית עוברת מבחנים - - -

<אינה זצר: נכון, אבל היא מקבלת תעודה של משרד הבריאות.

<אינה זצר: זה בדיוק אותו דבר.

<קריאה: היא מקבלת תעודה של משרד הבריאות בשיתוף עם הצבא.

<אינה זצר: לא.

<אינה זצר: אין דבר כזה בשיתוף.

<אינה זצר: הסמכות להנפיק זה משרד הבריאות, בדיוק אותו דבר.

<מירי פרנקל-שור: הסמכות היא של המשרד הממשלתי כמו במשרד העבודה.

<אינה זצר: בדיוק, כן.

אבי דיכטר: וההנפקה מתבצעת במשרד הבריאות או בצבא?

<אינה זצר: לדעתי במשרד הבריאות.

<ערן שני: אגב, זה היקפים מאוד קטנים - - -

ענת ברקו: פרמדיקים אתם מוציאים.

<אברי פולצ'ק: אנחנו מדברים על קרוב ל-380 מקצועות שונים.

<מירי פרנקל-שור: זה לא משנה.

<מירי פרנקל-שור: אם יש לך מערכת שעובדת אז זה לא משנה - - -

<ערן שני: זה מונפק שם, זה לא מונפק בצה"ל.

<ערן שני: כשמדובר על 100-200 תעודות זה לא אומר שום דבר על אלפים.

<ערן שני: זה מקצוע קטן שמנפיקים אותו במשרד הבריאות, בסדר.

<ערן שני: פה מדובר על אלפי תעודות.

אבי דיכטר: מי יש לנו עוד שטרם התייחס?

<קריאה: חובשים.

<קריאה: משרד הבריאות.

<קריאה: אנחנו בזמנו בנינו איזשהו נוהל, איזשהו חוזר שמסדיר את סמכויות החובש באופן כללי.

<קריאה: נפגשנו עם הצבא, הצבא הביע עניין ורצה באמת לאשר את הסמכויות, לכלול תכנים שלא נלמדים במסגרת הקורסים הצבאיים.

<קריאה: אנחנו מחכים לאישור שלהם ומבחינתנו אנחנו - - -

ענת ברקו: צריך לעשות את זה.

ענת ברקו: אני דיברתי על זה עם השר.

ענת ברקו: הייתה לנו פנייה לשר וישיבה איתו על הנושא הזה.

<אינה זצר: זה עלה לוועדת ראש אכ"א כי כל העברת נתונים מחייבת אישור ראש אכ"א.

<אינה זצר: אושר ואנחנו מחכים.

ענת ברקו: כן?

אמיר אוחנה: זאת אומרת, שיניתם את הקורסים בהתאם למה שמשרד ה- - -

<אינה זצר: לא, לא שינינו את הקורסים אנחנו מעבירים את ה- - -

אמיר אוחנה: רגע, מה שאתם ביקשתם זה תכנים נוספים שלא קיימים.

<קריאה: שלא מלמדים - - -

אמיר אוחנה: אז צריך לשנות את הקורסים.

<אינה זצר: לא, הם משלימים את התכנים, אנחנו מעבירים את ה- - -

<קריאה: יש גם אופציה כזאת.

ענת ברקו: לא, רק רגע, אינה, מה שאנחנו דיברנו, ואני דיברתי גם עם משרד הבריאות על זה וערן מכיר את זה.

ענת ברקו: אם יש אפשרות שהצבא בנגיעות קטנות יעשה את ההתאמות האלה, זה יחסוך לחייל טרטור וגם יהיה טוב למשק.

ענת ברקו: אנחנו למשל אמרנו, מה, חייל, חובש קרבי לא יכול לקחת דם בקופת חולים.

ענת ברקו: זאת הייתה הדוגמה.

ענת ברקו: הוא יכול לנתח את החבר שלו תחת אש אבל דם בקופת חולים הוא לא יכול לקחת - - -

<ערן שני: הוא לא יכול לנתח - - -

ענת ברקו: לא משנה.

ענת ברקו: הוא יכול לעשות התערבות של מישהו שנחתך לא עורק.

ענת ברקו: הוא צריך לדעת לעשות את הדברים האלה או כל מיני דברים.

ענת ברקו: אבל גם היו גם דברים מעולם.

ענת ברקו: אבל בואו נגיד, למה אם הם מציעים את ההתאמות האלה, הגישה צריכה להיות, ואני בטוחה שזאת הגישה של ערן, שאם אפשר בתיקונים קלים כן להתאים את הקורס כדי שהם ייצאו עם תעודה גם אזרחית זה יהיה מצויין.

<ערן שני: אני אמצה את העניין הזה עם קרפ"ר.

<קריאה: בחוזר שלנו אנחנו באמת אפשרנו לחיילים גם בעיקר חיילים - - - לעשות איזשהו מהלך של השלמה מאוד מאוד קצרה.

<קריאה: ולא סתם הצבא גם בזמנו - - -

ענת ברקו: תעשו את זה בזמן הצבא.

<אינה זצר: על זה דיברנו, שאנחנו מעבירים נתונים.

<קריאה: - - - האוכלוסייה היום יותר אזרחית.

<קריאה: אנחנו מדברים על תכנים שגם לענף רפואה בצבא באמת היה אינטרס - - -

<ערן שני: על זה דיברנו.

<ערן שני: הסיפור של ההשלמה וההתאמה בקורס הצבאי לצורך משימות אזרחיות על זה אני אעשה איזה השלמה עם קרפ"ר.

ענת ברקו: אוקיי, ואולי השלמות לפני השחרור כדי שיהיה את הרצף הזה והם יצאו בכל זאת עם תעודה.

אמיר אוחנה: רגע, ההתאמות שביקשתם נוגעות למערכות אזרחיות או שזה תכנים מקצועיים.

<קריאה: לא, זה תכנים מקצועיים שהם יותר נכונים לאוכלוסייה אזרחית.

<קריאה: למשל בשביל - - - טיפול בילדים - - -

אמיר אוחנה: הבנתי.

אמיר אוחנה: דבר שחובש צבאי אין לו שום נגיעה.

<קריאה: כן.

<קריאה: או שהנגיעה שלו היא מאוד מאוד מזערית ואז אנחנו באמת מבקשים לעשות את ההשלמות.

<ערן שני: אני רק אגיד פה משפט אחד על הדבר הזה מכוון שאני לא יודע מה המשמעות המקצועית של מה שנאמר פה עכשיו.

<ערן שני: צריך להבין שהצבא במגמה של קיצור תקופת ההכשרות בצורה מאוד מאוד מסיבית.

<ערן שני: אנחנו מקצרים את ההכשרות בערך ב-15%.

<ערן שני: גם כתוצאה מקיצור שירות וכו'.

<ערן שני: אם מדובר בעוד איזה שעה שתיים שלוש ובמהלך הקורס אני מניח שאפשר לסגור את זה.

<ערן שני: אם מדובר פה בעוד שבוע קורס כנראה שזה לא יקרה.

אבי דיכטר: בנושא קיצור הקורסים הוועדה שמעה סקירות לא מעטות.

אבי דיכטר: והקיצור שם הוא קיצור של זמני מנהלה והתנהלות ומטבחים ושמירות.

אבי דיכטר: אני לא זוכר ששמענו פה קיצור שירות בסוגיות המהותיות- -

<ערן שני: זה נכון שרוב - - -

אבי דיכטר: - - נהפוך הוא, הודגש ששם לא יהיה קיצור.

<ערן שני: כן.

<ערן שני: אז בואו נעשה רגע הבחנה בין ההכשרות של מסגרות הלוחמות להכשרות התומכ"ל.

<ערן שני: בהכשרות הלוחמות אין קיצור.

<ערן שני: זה גם משפיע על מחזורי הגיוס וכו'.

<ערן שני: אנחנו גולשים פה לדיון קצת אחר.

<ערן שני: בהכשרות התומכ"ל צריך להגיד שיש ימים שאפשר לקצר אותם.

<ערן שני: ימים של עבודות מנהלה וימים של המתנות וימים של כל מיני דברים מהסוג הזה.

<ערן שני: את זה אנחנו נקצר.

<ערן שני: מדובר בסך הכל ב-15%.

<ערן שני: מה שאמרתי זה שאנחנו לא עושים מאמצים כדי לראות מאיפה מגרדים ימים בקורס כדי לייעל את הקורס ועכשיו נאריך אותו על תכנים שהם אינם תכנים צבאיים.

אמיר אוחנה: האמת צודק.

אמיר אוחנה: הדברים שאתם מדברים עליהם זה ברמת השעה-שעתיים-שלוש או שזה ברמת השבוע?

<קריאה: ברמת המקסימום יום.

<קריאה: ועוד הפעם גם לצבא יש אינטרסים ללמד לידה - - -

ענת ברקו: ערן, אם זה יום - - -

<ערן שני: אני אבדוק את זה עם קרפ"ר.

אבי דיכטר: מה לצבא יש אינטרס ללמד?

<קריאה: לידה את החובשים שלו כשמגיעות הרבה מאוד נשים למחסומים עם לידה וחובשים מטפלים ב- - -

אמיר אוחנה: הנה למשל, צודק, דוגמה לא רעה.

<קריאה: פערים שקיימים הם קיימים מאוד ספציפית שגם דנו אותם עם הצבא בנפרד - - -

אבי דיכטר: כמה לידות היו במחסומים, חבר'ה, מה?

ענת ברקו: כשזה לא היה עם חגורת נפץ, אבי, אתה מכיר רק את הלידות עם חגורת נפץ אבל אם זה לידות אחרות.

אמיר אוחנה: אבל אם זה קורה פעם אחת ולא הצליחו להציל את התינוק זה חדשות רעות מאוד.

אבי דיכטר: ככה זה, כל אחד, יש כאלה שיש להם אישה פצצה ויש כאלה שיש להם לידה פצצה.

ענת ברקו: האם אנחנו יכולים לגרום לזה שהצבא ינפק את התעודות ונעבור את המשוכה הזאת?

אבי דיכטר: אני אגיד לכם, קודם כל באמת, אני קצת מופתע מהכמעט שיח חירשים הזה של שנה ורבע אנחנו לא מצליחים לממש את החוק ככתובו וכלשונו.

אבי דיכטר: זה אולי הדבר שהכי כואב, אני מניח, לכולנו, לא רק לי.

אבי דיכטר: כי באמת בקצה יש חייל, ואתה שואל את עצמך, כמה חיילים שנה ורבע לא היו מסוגלים לעבוד בעבודה שבאמת הם יותר מקצועיים, לתרום למשק יותר וגם להשתכר יותר.

<מירי פרנקל-שור: רגע אבל אם הם היו הולכים למשרד העבודה הם כן היו יכולים לקבל את התעודה.

<מירי פרנקל-שור: אם חייל לא קיבל אותה דרך הצבא הוא לא היה יכול לקבל את ההכרה - - -

ענת ברקו: לא, רק אחרי ההכרות וזה.

<אברי פולצ'ק: זה סרבול שניסינו למנוע.

ענת ברקו: זה פרוצדורה שהם לא לוקחים את התעודה בסוף.

אבי דיכטר: זה דיי אבסורד שהצבא שכבר עובד היום על הכשרה אקדמית לכל חייל משתחרר ועברנו כל כך הרבה משוחות ובסוף דווקא בדברים - - - הצעת החוק, אני זוכר שבזמנו חברת הכנסת ענת ברקו הגישה, הייתה נראית מאוד הגיונית, מאוד פשוטה, כמעט עוררה את השאלה איפה היינו עד היום.

אבי דיכטר: ואחרי שזה עבר אנחנו עכשיו מתעסקים בשנה ורבע לא מצליחים לתרגם את החוק לתעודה.

אבי דיכטר: אז אני לוקח את הדברים שלך אברי לגבי העובדה שזה עניין שבועות ואני אומר לעצמנו, כוועדה יש לנו מנופים מאוד פשוטים.

אבי דיכטר: אנחנו רוצים לקבל ב-31 בספטמבר.

אבי דיכטר: חודשיים וחצי מהיום.

אבי דיכטר: אנחנו מבקשים לקבל סטטוס סגור בין צה"ל לבין משרד העבודה.

אבי דיכטר: את הסטטוס האופטימלי.

אבי דיכטר: אני לא רוצה להכתיב מי יוציא את התעודה, תגיעו לסטטוס הזה.

אבי דיכטר: אני ממליץ לכם להגיע לפתרון הכי אפקטיבי, הכי חכם, גם מבחינת החייל, לא רק מבחינת המשרדים.

אבי דיכטר: אם - - - ב-31 בספטמבר שהסיפור לא זז אנחנו נוציא תיקון חקיקה.

אבי דיכטר: ובא לציון גואל.

ענת ברקו: אבי, אנחנו צריכים גם לקבל סטטוס, הלא מאחר ופעם בשנה צריך להציג לנו איזה הכשרות נוספו, איזו אדפטציה נעשתה.

ענת ברקו: אז האם מאז שסיימתם את הרשימה יש עוד הכשרות?

<אברי פולצ'ק: כן, יש.

<אברי פולצ'ק: לא רק זה, גם שדרגנו גם כשעשינו את השינויים אצלנו למקצועות שהם יותר תואמים את מצב המשק התעסוקתי, אז שינינו בהתאם.

אבי דיכטר: וזה דו"ח שמועבר לוועדה פעם בשנה?

<מירי פרנקל-שור: כן, אנחנו קיבלנו רק הוא בלתי קריא.

ענת ברקו: האם אפשר להעביר לנו את זה ומה בדיוק.

ענת ברקו: כי אנחנו רוצים גם לדעת את כל המקצועות אבל גם בחתך של מה כל שנה.

<אברי פולצ'ק: העותק האחרון עודכן רק ב-22 ביוני.

<אברי פולצ'ק: העותק האחרון שלנו שאומר יש תוספות ואנחנו עדיין בשלבים נוספים.

<אברי פולצ'ק: זאת אומרת, אם יש אצלנו מקצוע שאצלנו הוא עבר תהליך של עדכון או מקצוע שיכול להתאים אנחנו מייד נתאים את ההתאמה הכי עדכנית שיש.

<ערן שני: אני רוצה להוסיף עוד משהו אם אפשר.

אבי דיכטר: כן ערן.

<ערן שני: לא קשור לסיפור של התעודות אל משרד העבודה.

<ערן שני: משהו שקשור לאקדמיה ולאוניברסיטאות.

<ערן שני: כבוד היושב ראש, הנדסאים, למשל הנדסאי אלקטרוניקה או הנדסאי חשמל, שרוצים להמשיך להנדסה, נשגב מבינתי, אני לא מצליח להבין למה לא מכירים להם בדבר הזה, הם צריכים ללמוד הנדסה מהתחלה, מכירים להם בסמסטר אחד.

<ערן שני: הבנאדם למד שנתיים, הוא הנדסאי חשמל.

<ערן שני: יכול לעשות השלמה של עוד שנה-שנתיים, אומרים לו לא, הנדסת חשמל זה ארבע שנים.

<ערן שני: נא תלמד מהתחלה.

<ערן שני: למה?

אבי דיכטר: וזה לכל אחד שלמד הנדסאי?

<ערן שני: כן.

אבי דיכטר: גם בצבא, גם באזרחות?

<ערן שני: לא בצבא.

<ערן שני: אין בצבא ללמוד הנדסאי.

<ערן שני: הוא לומד במוסד אקדמי.

<ערן שני: הוא לומד הנדסאי.

<מירי פרנקל-שור: זה גם למשל באדריכלות - - -

אמיר אוחנה: אבל לא מכירים לו בפרקטיקה.

<ערן שני: לא מכירים לו בכלום, בכלום.

<ערן שני: הוא צריך ללמוד מההתחלה.

אבי דיכטר: ופניתם למשרד החינוך בנושא הזה?

אבי דיכטר: זה לא סוגייה של הוועדה שלנו.

<ערן שני: פנינו למועצה להשכלה גבוהה.

<ערן שני: המועצה להשכלה גבוהה לא מתעסקת באירוע, האוניברסיטאות מנפנפות את האירוע, אומרות - - -

ענת ברקו: מה אומרת יפה זילברשץ?

<ערן שני: לא יודע.

ענת ברקו: אז היא הכתובת.

<מירי פרנקל-שור: לא, לא, ענת.

<מירי פרנקל-שור: זה נושא קצת יותר מורכב.

<מירי פרנקל-שור: זה יכול להיות קיצור דרך למקומות שאתה לא רוצה להגיע.

<מירי פרנקל-שור: זאת אומרת, מה קיצור הדרך - אתה רוצה להתקבל לאדריכלות ולא התקבלת אז אתה הולך ללמוד הנדסאי אדריכלות שזה לימודים ב-low tech ואחר כך, בעצם מה אתה אומר, אם למדת כבר הנדסאי אדריכלות אז תקבלו אותי לטכניון לאדריכלות להשלים עוד שלוש שנים.

<מירי פרנקל-שור: זאת אומרת, זה כביש עוקף ללימודים ברמה אחרת לחלוטין.

<ערן שני: אני לא מסכים שזה לימודים ל-low tech.

<ערן שני: דבר שני אני לא חושב ש- - -

ענת ברקו: זה כמו ביולוגיה ורפואה, אז מה?

<ערן שני: אפשר לבנות קריטריונים מנחים.

<ערן שני: אפשר לקבוע שזה על סף ציונים.

<ערן שני: לא להכיר להם בכלום זה נראה לי אבסורד שהם צריכים להתחיל מהתחלה.

<ערן שני: דבר שני, זה נושא הקרדיטציה של האקדמיה.

<ערן שני: בין היתר את דיברת, תקני אותי אם אני טועה, לאפשר נקודות קרדיטציה לקורסים צבאיים באקדמיה.

<ערן שני: למשל, מאבחנות פסיכוטכניות יקבלו קרידטציה ללימודי פסיכולוגיה.

<ערן שני: דברים שיש להם זיקה ישירה למקצוע האקדמי.

<מירי פרנקל-שור: אז ענת, תספרי על הפגישה שלנו במל"ג.

ענת ברקו: אנחנו כן הלכנו למל"ג לפגישה עם פרופסור זילברשץ יחד עם היועצת המשפטית של הוועדה והאמת שהם אומרים שלכל גוף אקדמי יש 32 נקודות שהם זכאים להכניס מה שהם רוצים - - -

<ערן שני: אבל הם לא עושים את זה.

ענת ברקו: הם לא עושים את זה?

<ערן שני: לא.

<ערן שני: רק המכללות.

<ערן שני: האוניברסיטאות לא עושות את זה.

<ערן שני: הן זכאיות אבל לא עושות את זה.

ענת ברקו: ואז היא אמרה, אם אנחנו ניכנס לזה אז גם את זה לא יתנו.

<ערן שני: היום ואנחנו עוסקים ב- - -

ענת ברקו: אז רגע, בסדר כי מה אתה רוצה, האוניברסיטאות מה זה מעניין אותן שמישהו היה הנדסאי בצבא.

ענת ברקו: יש אוניברסיטאות שלא מוכנות להשמיע את ההמנון אז מה אפשר להגיד.

ענת ברקו: זה עניין אקדמי?

ענת ברקו: הצבא לא מדבר אליהן, זה לא מעניין אותן.

<מירי פרנקל-שור: הסיפור של ההנדסאים והנדסה זה סיפור של - - -

אבי דיכטר: אנחנו לא עוסקים בביר זית פה ענת.

<מירי פרנקל-שור: מה שענת ביקשה לקדם זה קורסים צבאיים, למשל קורס קצינים או קורס - - -

<ערן שני: נתתי דוגמה מצויינת.

<ערן שני: קורס מאבחנות פסיכוטכניות למקצוע פסיכולוגיה.

ענת ברקו: שיתנו פטור מסמינר.

ענת ברקו: שיתנו פטור מקורס בחירה.

<ערן שני: אני יודע, זה האוניברסיטאות, יש להן חופש אקדמי.

<ערן שני: לי אין יכולת להשפיע אני רק רוצה שהוועדה תדע מזה ושתכיר את זה, שלמרות שלאוניברסיטאות יש יכולת לעשות את זה הן לא עושות עם זה כלום.

ענת ברקו: אז תגיד, אולי ניזום דיון בוועדת חינוך?

<מירי פרנקל-שור: זה ועדת חוץ וביטחון - - -

אמיר אוחנה: כחבר ועדת חינוך אני יכול לסייע לקדם את זה אם זה יעזור לו.

ענת ברקו: הקטע של הקרדיטציה האקדמית, אבי, אנחנו בגלל זה פיצלנו מהחוק כי חששנו שלא יתנו לנו לקדם את המקצועות אם אנחנו נשאיר את זה ככה וזה היה רעיון טוב מאוד של מירי.

ענת ברקו: אבל אני חושבת שצודקים.

ענת ברקו: כאחת שלימדה באוניברסיטה, יש קורסים, למשל בה"ד 1 הוא לא שווה קורס במנהיגות?

ענת ברקו: ואפשר לעשות היום דרך האינטרנט את ההשלמות התיאורטיות ולסגור את הקורס.

ענת ברקו: ואז זה נותן לאנשים, נגיד, קורס בחירה או סמינר וזה דבר שכן יכול לעבוד בעיניי ואפילו עוד יותר.

ענת ברקו: מה, קורס במנהיגות, למה לא?

אבי דיכטר: אגב, המכללות כן נותנות?

<ערן שני: כן.

אבי דיכטר: זאת אומרת הבעיה עם האוניברסיטאות.

ענת ברקו: כן.

ענת ברקו: ואגב, גם אם אתם פונים לבינתחומי הם גם יתנו לכם.

ענת ברקו: הם נותנים לכם.

<ערן שני: סביר להניח.

ענת ברקו: כי גם על זה ישבנו עם פרופסור רייכמן כי אני ביקשתי שנשים את הרגל בדלת.

ענת ברקו: מה עם בר אילן?

<ערן שני: לא.

<אינה זצר: האוניברסיטאות כרגע מכירות רק בסייבר.

<אינה זצר: קורסי סייבר כולם מכירים.

<ערן שני: לא בר אילן, לא טכניון, לא חיפה, לא העברית, לא באר שבע.

<אסף דורון: מה עם אריאל?

<ערן שני: אריאל כן.

<ערן שני: עכשיו הם נהיו אוניברסיטה אז אולי הם יפסיקו.

<ערן שני: סתם, לא יודע.

<ערן שני: ביר זית - - -

אבי דיכטר: מוסדות רציניים.

ענת ברקו: אתם יודעים מה, אתה יכול להעביר את זה בצורה מסודרת, אני אתחיל לרוץ על העניין הזה?

ענת ברקו: תעביר לי את זה בצורה מסודרת ואנחנו נראה מה אנחנו יכולים לעשות.

ענת ברקו: יש לכם הרבה מאוד שיתוף פעולה עם האוניברסיטאות האלה.

ענת ברקו: הן מתפרנסות מהצבא בהרבה מאוד מקרים.

ענת ברקו: נכון או לא?

<ערן שני: בהחלט.

ענת ברקו: אז אנחנו חייבים למצוא את הדרך הזאת.

ענת ברקו: כי יש להם את ה-32 נקודות, זה לא שאין להם.

ענת ברקו: הם יכולים להחליט מה הם רוצים והם בכל זאת לא מממשים.

ענת ברקו: והטענה שהם כן נותנים את זה שהם אמרו למירי ולי היא לא מחזיקה מים.

אבי דיכטר: אני מכיר קצת תכניות לימוד של גופים שמקבלות הכרה של קרדיט באוניברסיטאות מסוימות.

אבי דיכטר: אבל או שהתקלקלו, לא הקורסים האוניברסיטאות, או שהתחרות לא מה שהייתה בעבר.

אבי דיכטר: בעבר הם באמת היו מאוד - - -

ענת ברקו: יש את שפרה, האחראית על החיילים הבודדים, הבן שלה לומד בנורבגיה.

ענת ברקו: עשה קורס מ"כים, קיבל הכרה בקורס מ"כים באוניברסיטה נורבגית, היא שלחה לנו את זה.

ענת ברקו: שפרה, של החיילים הבודדים, אתה מכיר אותה.

אבי דיכטר: בטח קראו לזה קורס מכים, אמרו בטח הוא - - - הכשרה לא מוכרת.

ענת ברקו: נתנו לו את ההכרה בנורבגיה.

<קריאה: באיזה אוניברסיטה?

ענת ברקו: יש לנו את השם של האוניברסיטה קיבלנו את זה משפרה ב- - -

אבי דיכטר: אני מציע, אם אני מזהה נכון, ערן אומר תעזרו לי בעברית פשוטה.

אבי דיכטר: אוקיי אנחנו יודעים לעזור, יודעים לפחות לנסות לעזור.

אבי דיכטר: אבל צריך את הנתונים אז יש מה שאתה תעביר.

אבי דיכטר: יש את מה שאת תעבירי מנורבגיה.

אבי דיכטר: תראו זה בסוף עניין של נתונים.

אבי דיכטר: אתה בא, אתה שם לאוניברסיטה אבסורדים, אני חושב שמול אבסורדים יותר קשה לאוניברסיטה להתמודד, אני מקווה.

אבי דיכטר: הרי בסוף באוניברסיטאות יושבים אנשים שאנחנו מכירים אותם.

אבי דיכטר: נשיא האוניברסיטה העברית הוא היה פה יושב ראש ועדת חוקה.

אבי דיכטר: הוא מכיר, מבין את הדברים האלה זה לא - - - אני מניח שברוב המקומות נמצא דני הרשקוביץ' שעדיין בעצם, הוא היה שר המדע, חבר כנסת.

אבי דיכטר: זאת אומרת, זה אנשים שמבינים אני חושב שאפשר לדבר איתם בהיגיון בעיקר אם אתה מציג להם אבסורדים.

ענת ברקו: אז אפשר, יש לי פ"ע עם שר החינוך ביום רביעי.

ענת ברקו: אם אתה יכול להעביר לי את העניין הזה בצורה מסודרת, גם על ההנדסאים בנפרד אם אתה רוצה וגם על הסיפור הזה - - -

אבי דיכטר: אנחנו נשמח לעזור בקיצור.

אבי דיכטר: תודה רבה, הישיבה נעולה.